Golden Globe - Wikipedia

# Golden Globe

### Vun Wikipedia

De Golden Globe Awards sünd en Koppel vun Filmpriesen, de jed’ Johr för Kinofilmen un Feernsehserien vergeven warrt.

De Golden Globe-Verlehen gifft dat siet 1944. Se warrt vun de Hollywood Foreign Press Association utricht un organiseert. Över de Vergaav warrt vun ungefähr 100 internatschonale Journalisten bestimmt, de in Hollywood arbeiden doot. In de eersten Johren weer blots Kinoprodukschonen uttekent, man mit de Johren hebbt sik de Verantwoortlichen dacht, dat dat Feernsehn jümmer mehr an Bedüden winnt un bi de Kiekers düchtig populär warrn de. 1956 hett man dorophen beslaten, ok Feernsehfilmen uttoteken. De Golden Globe gellt in de amerikanschen Filmindustrie as de jeweils tweetbedüdenste Filmpries in de beiden Twiegen, glieks na den Oscar för den Kinosekter un den Emmy in’t Rebeet Feernsehn.

De Verlehen warrt in’n Rahmen vun en Galadinner dörföhrt, wo jeder inladt warrt, de in Hollywood beropen is un en groten Namen hett. De Afstimmen för de Oscars fangt faken blots en poor Daag later an. De Bedeligten hapt dorüm fakenmols, dat jem en goot Afsnieden bi de Golden Globe-Verlehen ok bi de Vergaav vun de Oscars to Spood verhelpen deit.

## [Ännern] Kategorien

De Golden Globes sünd ünnerdeelt in den Twieg Film un den Twieg Feernsehn. Op beid Rebeden gifft dat nochmol en Reeg ünnerscheedlich Kategorien:

### [Ännern] Film

Kategorie | Originalbeteken | verleht siet
--- | --- | ---
Best Film – Drama | Best Motion Picture – Drama | 1944
Best Film – Kummedie oder Musical | Best Motion Picture – Musical or Comedy | 1952
Best Speelbaas | Best Director – Motion Picture | 1944
Best Hööftdorsteller – Drama | Best Performance by an Actor in a Motion Picture – Drama | 1944
Best Hööftdorstellerin – Drama | Best Performance by an Actress in a Motion Picture – Drama | 1944
Best Hööftdorsteller – Kummedie oder Musical | Best Performance by an Actor in a Motion Picture – Musical or Comedy | 1951
Best Hööftdorstellerin – Kummedie oder Musical | Best Performance by an Actress in a Motion Picture – Musical or Comedy | 1951
Best Nevendorsteller | Best Performance by an Actor in a Supporting Role in a Motion Picture | 1944
Best Nevendorstellerin | Best Performance by an Actress in a Supporting Role in a Motion Picture | 1944
Best Filmdreihbook | Best Screenplay – Motion Picture | 1948
Best Filmmusik | Best Original Score – Motion Picture | 1948
Best Filmleed | Best Original Song – Motion Picture | 1962
Best frömdsprakig Film | Best Foreign Language Film | 1950
Best Animatschoonsfilm | Best Animated Film | 2007
Levenswark | Cecil B. DeMille Award for Lifetime Achievement in Motion Pictures | 1952

### [Ännern] Feernsehn

Kategorie | Originalbeteken | verleht siet
--- | --- | ---
Best Serie – Drama | Best Television Series – Drama | 1970
Best Serie – Kummedie oder Musical | Best Television Series - Musical Or Comedy | 1970
Best Serien-Hööftdorsteller – Drama | Best Performance by an Actor In A Television Series - Drama | 1968
Best Serien-Hööftdorstellerin – Drama | Best Performance by an Actress In A Television Series - Drama | 1979
Best Serien-Hööftdorsteller – Kummedie oder Musical | Best Performance by an Actor In A Television Series - Musical Or Comedy | 1971
Best Serien-Hööftdorstellerin – Komödie oder Musical | Best Performance by an Actress In A Television Series - Musical Or Comedy | 1980
Best Mini-Serie oder TV-Film | Best Mini-Series Or Motion Picture Made for Television | 1972
Best Hööftdorsteller – Mini-Serie oder TV-Film | Best Performance by an Actor in a Mini-Series or Motion Picture Made for Television | 1982
Best Hööftdorstellerin – Mini-Serie oder TV-Film | Best Performance by an Actress in a Mini-Series or Motion Picture Made for Television | 1982
Best Nevendorsteller – Serie, Mini-Serie oder TV-Film | Best Performance by an Actor in a Supporting Role in a Series, Mini-Series or Motion Picture Made for Television | 1971
Best Nevendorstellerin – Serie, Mini-Serie oder TV-Film | Best Performance by an Actor in a Supporting Role in a Series, Mini-Series or Motion Picture Made for Television | 1971

## [Ännern] Websteden

- Offiziell Websteed vun de Hollywood Foreign Press Association
- New Award: Golden Globe aktuell, All Filmen, Nomineeren un Utteken

Vun „http://nds.wikipedia.org../../../g/o/l/Golden_Globe_486e.html“

Kategorien: Filmpries | Feernsehpries

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- العربية
- Български
- Bosanski
- Català
- Dansk
- Deutsch
- English
- Español
- Eesti
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Italiano
- 日本語
- ქართული
- Lietuvių
- Nederlands
- ‪Norsk (bokmål)‬
- Polski
- Português
- Русский
- Srpskohrvatski / Српскохрватски
- Simple English
- Shqip
- Српски / Srpski
- Svenska
- ไทย
- Українська
- 中文